《大洲宴集》
元代·郭钰

杀贼归来心甚欢，酒美不辞春夜阑。俯江楼迥月色白，缘边鼓夜烽烟寒。

玉骢谁送美人去，锦瑟更为将军弹。惭愧书生饮独少，自剪银烛题诗看。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。